**BESZÁMOLÓ A BÁBOLNAI ALAPSZOLGÁLTATÁSI KÖZPONT CSALÁD- ÉS GYERMEKJÓLÉTI SZOLGÁLATÁNAK BANÁN VÉGZETT**

**2022. ÉVI MUNKÁJÁRÓL**

**KÉSZÍTETTE:**

**BERKESNÉ SZŰCS ÁGNES LENGYEL CSENGE**

**INTÉZMÉNYVEZETŐ CSALÁDSEGÍTŐ**

2016. január 1-től a Bábolnai Alapszolgáltatási Központ látja el Bana községben a család- és gyermekjóléti szolgáltatást.

2016. január 1-jétől a családsegítés csak gyermekjóléti szolgáltatással integráltan – egy szervezeti és szakmai egységben – működhet, így új intézményi formaként jelent meg települési szinten a család- és gyermekjóléti szolgálat, járási szinten pedig a család- és gyermekjóléti központ.

**A Család- és Gyermekjóléti Szolgálat tevékenysége Banán 2022-ben**

A Bábolnai Alapszolgáltatási Központ Család- és Gyermekjóléti Szolgálatának a 2022. éves forgalma 144 alkalom volt, a szolgáltatásokat 25 fő vette igénybe.

A feladatokat 1 fő családsegítő munkatárs, Lengyel Csenge végzi. Ő csütörtöki napokon 8-9 óráig tart ügyfélfogadást a banai Polgármesteri Hivatal irodájában, ezután szükség szerint látogatja a családokat. A többi napon ügyfélfogadási időben Bábolnán állunk az ügyfelek rendelkezésére.

A családsegítő nem csak az ügyfélfogadási időben, hanem más napokon is felkeresi a családokat. Egyéb esetben nyitvatartási időben a bábolnai irodában fogadjuk az ügyfeleket.

A járványügyi helyzet miatt a banai Polgármesteri Hivatal ügyfélfogadása több hónapon keresztül szünetelt, ezért a családsegítő sem tudta a helyszínen fogadni a segítséget kérőket, viszont telefonon és online felületeken rendelkezésükre állt.

A személyes találkozások, családlátogatások számát is befolyásolta a pandémia, csak nagyon indokolt esetben került ezekre sor.

**Gondozási esetek 2022-ben:**

Együttműködési megállapodást kötöttünk 12fővel,

* ebből alapellátás keretében gondozott 10 fő, gyermekvédelmi gondoskodásban részesült 2 fő (1 gyermek, 1 szülő).

Tanácsadásért 21 fő fordult hozzánk.

**Fő problémák**

**A szakmai tevékenység adatai:**

|  |  |  |
| --- | --- | --- |
| **Megnevezés** | **Szakmai tevékenységek halmozott száma** | **Szolgáltatásban részesülők száma** |
| Információnyújtás | 72 | 22 |
| Segítő beszélgetés | 77 | 19 |
| Tanácsadás | 60 | 21 |
| Ügyintézéshez segítségnyújtás | 35 | 17 |
| Családlátogatás | 64 | 20 |
| Pszichológiai tanácsadás | - | - |

**Jelzések**

A Bábolnai Alapszolgáltatási Központhoz 2022-ben **17 jelzés** érkezett.

* KEM Kormányhivatal, Komáromi Járási Hivatal, Hatósági és Gyámügyi Osztály: **1 jelzés** (igazolatlan iskolai hiányzások)
* Védőnői Szolgálat: **2 jelzés** (nem kívánt terhesség, magatartási probléma)
* Kisgyermekek napközbeni ellátását nyújtók: **1 jelzés** Banai Bóbita Óvoda: 1 jelzés (magatartási probléma)
* Köznevelési Intézmény: **12 jelzés**  
   Bábolnai Általános Iskola: 10 jelzés (igazolatlan hiányzások, magatartási problémák)  
   Győri SZC Lukács Sándor Járműipari és Gépészeti Technikum és Kollégium: 2 jelzés (igazolatlan hiányzások)
* Állampolgári jelzés: **1 jelzés** (elhanyagolás)

A Család- és Gyermekjóléti Szolgálat a 2022-es évben éves szakmai tanácskozást, valamint szakmaközi megbeszéléseket szervezett a bábolnai és banai jelzőrendszeri tagoknak.

2022-ben 2 alkalommal került sor esetkonferencia megtartására. A jelzőrendszeri tagokkal jó a kapcsolat, aktívak, együttműködőek. A jelzőrendszeri felelős és a tagok között rendszeres a kapcsolattartás.

A Család- és Gyermekjóléti Szolgálat folyamatosan együttműködik a Komáromi Tám-Pont Család- és Gyermekjóléti Intézménnyel. A szolgálat a beérkezett jelzésekről és az ezzel kapcsolatos intézkedésekről hetente jelentést küld a központnak. A családsegítő rendszeresen tartja a kapcsolatot az esetmenedzserrel, közös esetmegbeszéléseken, szakmai értekezleteken vesznek részt, közösen látogatják a szolgáltatást igénybe vevő családokat.

A munkánk során tapasztalt problémáknak, nehézségeknek megfelelően, ahhoz alkalmazkodva valósítjuk meg a segítségnyújtást klienseink számára, az életvezetési képességük megőrzése, valamint az egyén és a család életében jelentkező problémák megszüntetése, enyhítése érdekében.

Bízunk benne, hogy a változó szociális kihívásoknak, feladatoknak a jövőben is és mindenkor meg tudunk felelni.

Kérem a tisztelt Képviselő-testületet, hogy a beszámolót elfogadni szíveskedjen!

Bábolna, 2023. január 30.

Berkesné Szűcs Ágnes

intézményvezető